title: Εκτελεστικός κανονισμός (ΕΕ) αριθ. 996/2012 της Επιτροπής, της 26ης Οκτωβρίου 2012 , για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 284/2012  Κείμενο που παρουσιάζει ενδιαφέρον για τον ΕΟΧ

text:
               27.10.2012

               EL

               Επίσημη Εφημερίδα της Ευρωπαϊκής Ένωσης

               L 299/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 996/2012 ΤΗΣ ΕΠΙΤΡΟΠΉΣ
   της 26ης Οκτωβρίου 2012
   για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 284/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) περίπτωση ii),
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων μέτρων έκτακτης ανάγκης από την Ένωση για τρόφιμα και ζωοτροφές που εισάγονται από τρίτη χώρα προκειμένου να προστατευθούν η δημόσια υγεία, η υγεία των ζώων ή το περιβάλλον, όταν ο κίνδυνος δεν μπορεί να αντιμετωπιστεί ικανοποιητικά με τα μέτρα που έχουν λάβει μεμονωμένα τα κράτη μέλη.

               (2)

               Μετά το ατύχημα στον πυρηνικό σταθμό της Φουκουσίμα στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Η μόλυνση αυτή ενδέχεται να αποτελεί απειλή για τη δημόσια υγεία και την υγεία των ζώων στην Ένωση και, κατά συνέπεια, εκδόθηκε ο εκτελεστικός κανονισμός (ΕΕ) αριθ. 297/2011 της Επιτροπής, της 25ης Μαρτίου 2011, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα (2). Ο εν λόγω κανονισμός αντικαταστάθηκε από τον εκτελεστικό κανονισμό (ΕΕ) αριθ. 961/2011 της Επιτροπής (3), ο οποίος στη συνέχεια αντικαταστάθηκε από τον εκτελεστικό κανονισμό (ΕΕ) αριθ. 284/2012 της Επιτροπής (4).

               (3)

               Ο εκτελεστικός κανονισμός (ΕΕ) αριθ. 284/2012 τροποποιήθηκε επανειλημμένα προκειμένου να ληφθεί υπόψη η εξέλιξη της κατάστασης. Δεδομένου ότι επί του παρόντος απαιτούνται περαιτέρω τροποποιήσεις, είναι σκόπιμο ο εκτελεστικός κανονισμός (ΕΕ) αριθ. 284/2012 να αντικατασταθεί από νέο κανονισμό.

               (4)

               Τα υπάρχοντα μέτρα έχουν επανεξεταστεί με συνεκτίμηση περισσότερων από 26 000 δεδομένων σχετικά με την εμφάνιση ραδιενέργειας σε ζωοτροφές και τρόφιμα, που παρασχέθηκαν από τις ιαπωνικές αρχές και αφορούν τη δεύτερη καλλιεργητική περίοδο μετά το ατύχημα.

               (5)

               Είναι σκόπιμο να εξαιρεθούν από την εφαρμογή των διατάξεων του παρόντος κανονισμού οι ποσότητες για προσωπική χρήση. Για τα τρόφιμα και τις ζωοτροφές ζωικής προέλευσης, θα πρέπει να γίνεται αναφορά στις διατάξεις που προβλέπονται από τον κανονισμό (ΕΚ) αριθ. 206/2009 της Επιτροπής, της 5ης Μαρτίου 2009, σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση και για την τροποποίηση του κανονισμού (ΕΚ) αριθ. 136/2004 (5). Για τις λοιπές ζωοτροφές και τρόφιμα, θα πρέπει να ορίζεται ότι οι αποστολές θεωρούνται αποστολές για προσωπική χρήση μόνον εάν δεν έχουν εμπορικό χαρακτήρα και προορίζονται για ιδιώτες με σκοπό την προσωπική κατανάλωση ή χρήση.

               (6)

               Οι ιαπωνικές αρχές υπέβαλαν στην Επιτροπή εκτενείς πληροφορίες σύμφωνα με τις οποίες, επιπλέον των ήδη απαλλαγμένων οινοπνευματωδών ποτών (σάκε, ουίσκι και shochu) υπάρχουν και άλλα οινοπνευματώδη ποτά που δεν περιέχουν μετρήσιμα επίπεδα ραδιενέργειας. Η διαδικασία στίλβωσης και ζύμωσης μειώνει τη ραδιενέργεια των οινοπνευματωδών ποτών σε σημαντικό βαθμό. Ως εκ τούτου, είναι σκόπιμο να εξαιρεθούν ορισμένα άλλα οινοπνευματώδη ποτά από το πεδίο εφαρμογής του παρόντος κανονισμού, προκειμένου να μειωθεί η διοικητική επιβάρυνση των ιαπωνικών αρχών και των αρμόδιων αρχών των κρατών μελών εισαγωγής.

               (7)

               Τα στοιχεία που υποβλήθηκαν από τις ιαπωνικές αρχές παρέχουν αποδεικτικά στοιχεία σύμφωνα με τα οποία δεν είναι πλέον αναγκαίο να απαιτείται δειγματοληψία και ανάλυση των ζωοτροφών και των τροφίμων που κατάγονται από τους νομούς Γιαμανάσι και Σιζουόκα για την παρουσία ραδιενέργειας πριν από την εξαγωγή τους στην Ένωση. Η απαίτηση διενέργειας δειγματοληψίας και αναλύσεων θα πρέπει να διατηρείται μόνον για το τσάι από το νομό Σιζουόκα και τα μανιτάρια από τους νομούς Σιζουόκα και Γιαμανάσι.

               (8)

               Δεδομένου ότι στις ζωοτροφές και στα τρόφιμα που κατάγονται από το νομό Φουκουσίμα εξακολουθούν να καταγράφονται μη συμμορφούμενα ή σημαντικά επίπεδα ραδιενέργειας, είναι σκόπιμο να διατηρηθεί η υφιστάμενη απαίτηση δειγματοληψίας και ανάλυσης πριν από την εξαγωγή στην Ένωση για όλες τις ζωοτροφές και στα τρόφιμα που κατάγονται από τον εν λόγω νομό. Ωστόσο, οι γενικές εξαιρέσεις, π.χ. για τα οινοπνευματώδη ποτά και τις αποστολές για προσωπική χρήση, θα πρέπει να εξακολουθήσουν να εφαρμόζονται όσον αφορά τις συγκεκριμένες ζωοτροφές και τρόφιμα.

               (9)

               Όσον αφορά τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Ιγουάτε, Τσίμπα και Καναγκάουα, για τους οποίους σήμερα απαιτείται η διενέργεια δειγματοληψίας και ανάλυσης όλων των ζωοτροφών και των τροφίμων πριν από την εξαγωγή τους στην Ένωση, είναι σκόπιμο η εν λόγω απαίτηση να περιοριστεί στα μανιτάρια, στο τσάι, στα προϊόντα αλιείας, σε ορισμένα βρώσιμα άγρια φυτά, σε ορισμένα λαχανικά, σε ορισμένα φρούτα, στο ρύζι και στα κουκιά σόγιας καθώς και στα μεταποιημένα και τα παράγωγα προϊόντα τους. Οι ίδιες απαιτήσεις θα πρέπει να ισχύουν για τα σύνθετα τρόφιμα που περιέχουν σε ποσοστό άνω του 50% (ένα) συστατικό(-ά) για το(-α) οποίο(-α) απαιτείται προκαταρκτικός έλεγχος πριν από την εξαγωγή στην Ένωση.

               (10)

               Οι έλεγχοι που διενεργούνται στις εισαγωγές δείχνουν ότι οι ειδικοί όροι που προβλέπονται από το δίκαιο της Ένωσης εφαρμόζονται σωστά από τις ιαπωνικές αρχές και ότι για διάστημα μεγαλύτερο του έτους δεν διαπιστώθηκε καμία περίπτωση μη συμμόρφωσης. Επομένως, είναι σκόπιμο να μειωθεί η συχνότητα των ελέγχων κατά την εισαγωγή και η αναφορά των αποτελεσμάτων στην Επιτροπή.

               (11)

               Είναι σκόπιμο να προβλεφθεί μια επόμενη επανεξέταση των διατάξεων όταν θα είναι διαθέσιμα τα αποτελέσματα της δειγματοληψίας και ανάλυσης σχετικά με την παρουσία ραδιενέργειας στις ζωοτροφές και στα τρόφιμα της τρίτης καλλιεργητικής περιόδου μετά το ατύχημα, δηλαδή μέχρι τις 31 Μαρτίου 2014. Ωστόσο, για τα προϊόντα για τα οποία η συγκομιδή πραγματοποιείται κυρίως στο δεύτερο μέρος της δεύτερης καλλιεργητικής περιόδου και, συνεπώς, δεν είναι ακόμη διαθέσιμα όλα τα στοιχεία της δεύτερης καλλιεργητικής περιόδου, κρίνεται σκόπιμο να προβλέπεται επανεξέταση των διατάξεων για τα προϊόντα αυτά μέχρι τις 31 Μαρτίου 2013.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός εφαρμόζεται στις ζωοτροφές και στα τρόφιμα, κατά την έννοια του άρθρου 1 παράγραφος 2 του κανονισμού (Ευρατόμ) αριθ. 3954/87 του Συμβουλίου (6), καταγωγής ή προέλευσης Ιαπωνίας, με εξαίρεση:

               α)

               τα προϊόντα που αποστάλθηκαν από την Ιαπωνία πριν από τις 28 Μαρτίου 2011·

               β)

               τα προϊόντα που συγκομίστηκαν και/ή μεταποιήθηκαν πριν από τις 11 Μαρτίου 2011·

               γ)

               τα οινοπνευματώδη ποτά που εμπίπτουν στους κωδικούς ΣΟ 2203 έως 2208·

               δ)

               οι αποστολές, για προσωπική χρήση, ζωοτροφών και τροφίμων ζωικής προέλευσης, που καλύπτονται από το άρθρο 2 του κανονισμού (ΕΚ) αριθ. 206/2009·

               ε)

               αποστολές για προσωπική χρήση ζωοτροφών και τροφίμων πλην όσων είναι ζωικής προέλευσης, που δεν έχουν εμπορικό χαρακτήρα και προορίζονται για ιδιώτες με μοναδικό σκοπό την προσωπική κατανάλωση και χρήση. Σε περίπτωση αμφιβολίας, το βάρος της απόδειξης φέρει ο αποδέκτης της αποστολής.

         Άρθρο 2
   Ορισμοί
   Για τους σκοπούς του παρόντος κανονισμού, «μεταβατικά μέτρα που προβλέπονται από την ιαπωνική νομοθεσία» είναι τα μεταβατικά μέτρα που έλαβαν οι ιαπωνικές αρχές στις 24 Φεβρουαρίου 2012 όσον αφορά τα μέγιστα επίπεδα για το άθροισμα του καισίου-134 και του καισίου-137, όπως αναφέρονται στο παράρτημα ΙΙΙ.
   «Αποστολή» είναι μια ποσότητα κάθε ζωοτροφής ή τροφίμου που εμπίπτει στο πεδίο εφαρμογής του παρόντος κανονισμού, της ίδιας κατηγορίας ή περιγραφής, που καλύπτεται από το(-α) ίδιο(-α) έγγραφο(-α), αποστέλλεται με το ίδιο μέσο μεταφοράς και κατάγεται από τον(τους) ίδιο(-ους) νομό(-ούς) της Ιαπωνίας, εντός των ορίων που επιτρέπονται από τη δήλωση η οποία αναφέρεται στο άρθρο 5.
   Άρθρο 3
   Εισαγωγή στην Ένωση
   Οι ζωοτροφές και τα τρόφιμα (στο εξής «τα προϊόντα») που αναφέρονται στο άρθρο 1 μπορούν να εισάγονται στην Ένωση μόνο αν συμμορφώνονται με τις διατάξεις του παρόντος κανονισμού.
   Άρθρο 4
   Μέγιστα επίπεδα καισίου-134 και καισίου-137
   1.   Τα προϊόντα που αναφέρονται στο άρθρο 1, με εξαίρεση τα προϊόντα που περιλαμβάνονται στο παράρτημα ΙΙΙ, συμμορφώνονται με το μέγιστο επίπεδο για το άθροισμα του καισίου-134 και του καισίου-137, όπως ορίζεται στο παράρτημα ΙΙ.
   2.   Τα προϊόντα που περιλαμβάνονται στο παράρτημα ΙΙΙ συμμορφώνονται με το μέγιστο επίπεδο για το ραδιενεργό καίσιο που ορίζεται στο εν λόγω παράρτημα.
   Άρθρο 5
   Δήλωση
   1.   Κάθε αποστολή των προϊόντων που αναφέρονται στο άρθρο 1 συνοδεύεται από έγκυρη δήλωση που έχει συνταχθεί και υπογραφεί σύμφωνα με το άρθρο 6.
   2.   Η δήλωση που αναφέρεται στην παράγραφο 1:

               α)

               βεβαιώνει ότι τα προϊόντα συμμορφώνονται με την ισχύουσα νομοθεσία στην Ιαπωνία και

               β)

               προσδιορίζει κατά πόσο τα προϊόντα εμπίπτουν ή όχι στο πλαίσιο των μεταβατικών μέτρων που προβλέπονται από την ιαπωνική νομοθεσία.

         3.   Η δήλωση που αναφέρεται στην παράγραφο 1 βεβαιώνει, περαιτέρω, ότι:

               α)

               το προϊόν συγκομίστηκε και/ή υπέστη επεξεργασία πριν από την 11η Μαρτίου 2011· ή

               β)

               το προϊόν, εξαιρουμένων του τσαγιού και των μανιταριών που κατάγονται από τον νομό Σιζουόκα καθώς και των μανιταριών που κατάγονται από τον νομό Γιαμανάσι, δεν κατάγεται και δεν προέρχεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε· ή

               γ)

               το προϊόν κατάγεται και προέρχεται από τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε, αλλά δεν περιλαμβάνεται στο παράρτημα IV του παρόντος κανονισμού (και, επομένως, δεν απαιτείται η διεξαγωγή ανάλυσης πριν από την εξαγωγή)· ή

               δ)

               το προϊόν προέρχεται μεν από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε, αλλά δεν κατάγεται από έναν από αυτούς τους νομούς και δεν έχει εκτεθεί σε ραδιενέργεια κατά τη διάρκεια της διαμετακόμισης· ή

               ε)

               όταν το προϊόν είναι τσάι ή μανιτάρια καταγωγής από το νομό Σιζουόκα ή μανιτάρια καταγωγής από το νομό Γιαμανάσι, ή παράγωγο προϊόν αυτών ή σύνθετη ζωοτροφή ή τρόφιμο που περιέχει αυτά τα προϊόντα σε ποσοστό άνω του 50%, το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης· ή

               στ)

               όταν ένα προϊόν μεταξύ των προϊόντων που απαριθμούνται στο παράρτημα IV του παρόντος κανονισμού, κατάγεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε, ή είναι σύνθετη ζωοτροφή ή τρόφιμο που περιέχει αυτά τα προϊόντα σε ποσοστό άνω του 50%, το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης. Ο κατάλογος των προϊόντων που απαριθμούνται στο παράρτημα IV δεν θίγει τις απαιτήσεις του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (7)· ή

               ζ)

               όταν η καταγωγή του προϊόντος ή των συστατικών που είναι παρόντα σε ποσοστό άνω του 50% είναι άγνωστη, το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης.

         4.   Η διάταξη της παραγράφου 3 στοιχείο στ) ισχύει επίσης για τα προϊόντα που έχουν αλιευτεί ή συγκομιστεί στα παράκτια ύδατα των νομών οι οποίοι αναφέρονται στο εν λόγω στοιχείο, ανεξάρτητα από το πού εκφορτώνονται.
   Άρθρο 6
   Κατάρτιση και υπογραφή της δήλωσης
   1.   Η δήλωση που αναφέρεται στο άρθρο 5 συντάσσεται σύμφωνα με το υπόδειγμα του παραρτήματος Ι.
   2.   Για τα προϊόντα που αναφέρονται στο άρθρο 5 παράγραφος 3 στοιχεία α), β), γ) ή δ), η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής ή από εξουσιοδοτημένο εκπρόσωπο του φορέα ο οποίος έχει εξουσιοδοτηθεί από την αρμόδια ιαπωνική αρχή υπό την ευθύνη και την εποπτεία της αρμόδιας ιαπωνικής αρχής.
   3.   Για τα προϊόντα που αναφέρονται στο άρθρο 5 παράγραφος 3 στοιχείο δ), η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής και συνοδεύεται από αναλυτική έκθεση η οποία περιλαμβάνει τα αποτελέσματα της δειγματοληψίας και της ανάλυσης.
   Άρθρο 7
   Ταυτοποίηση
   Κάθε αποστολή των προϊόντων που αναφέρονται στο άρθρο 1 ταυτοποιείται με κωδικό ο οποίος αναγράφεται στη δήλωση που αναφέρεται στο άρθρο 5 παράγραφος 1, στην αναλυτική έκθεση που αναφέρεται στο άρθρο 5 παράγραφος 3, στο υγειονομικό πιστοποιητικό, καθώς και στα εμπορικά έγγραφα που συνοδεύουν την αποστολή.
   Άρθρο 8
   Συνοριακοί σταθμοί ελέγχου και καθορισμένο σημείο εισόδου
   Τα φορτία των προϊόντων που αναφέρονται στο άρθρο 1, εκτός από εκείνα που εμπίπτουν στο πεδίο εφαρμογής της οδηγίας 97/78/ΕΚ του Συμβουλίου (8), εισάγονται στην Ένωση μέσω καθορισμένου σημείου εισόδου, κατά την έννοια του άρθρου 3 στοιχείο β) του κανονισμού (ΕΚ) αριθ. 669/2009 της Επιτροπής (9) (στο εξής «καθορισμένο σημείο εισόδου»).
   Άρθρο 9
   Προηγούμενη γνωστοποίηση
   Οι υπεύθυνοι των επιχειρήσεων ζωοτροφών και τροφίμων ή οι αντιπρόσωποί τους κοινοποιούν εκ των προτέρων την άφιξη κάθε αποστολής των προϊόντων που αναφέρονται στο άρθρο 1, τουλάχιστον δύο εργάσιμες ημέρες πριν από την άφιξη της αποστολής, στις αρμόδιες αρχές του συνοριακού σταθμού ελέγχου ή του καθορισμένου σημείου εισόδου.
   Άρθρο 10
   Επίσημοι έλεγχοι
   1.   Οι αρμόδιες αρχές του συνοριακού σταθμού ελέγχου ή του καθορισμένου σημείου εισόδου διενεργούν:

               α)

               ελέγχους εγγράφων σε όλες τις αποστολές των προϊόντων που αναφέρονται στο άρθρο 1·

               β)

               φυσικούς ελέγχους και ελέγχους ταυτότητας, συμπεριλαμβανομένης της εργαστηριακής ανάλυσης σχετικά με την παρουσία καισίου-134 και καισίου-137, σε ποσοστό 5% των αποστολών.

         2.   Οι αποστολές φυλάσσονται υπό επίσημο έλεγχο για διάστημα πέντε εργάσιμων ημερών κατ’ ανώτατο όριο, ενόσω εκκρεμεί η διαβίβαση των αποτελεσμάτων της εργαστηριακής ανάλυσης.
   3.   Σε περίπτωση που το αποτέλεσμα της εργαστηριακής ανάλυσης αποδεικνύει ότι οι εγγυήσεις που παρέχονται στη δήλωση είναι ανακριβείς, η δήλωση δεν θεωρείται έγκυρη και το φορτίο ζωοτροφών και τροφίμων δεν συμμορφώνεται με τις διατάξεις του παρόντος κανονισμού.
   Άρθρο 11
   Δαπάνες
   Όλες οι δαπάνες που προκύπτουν από τους επίσημους ελέγχους που αναφέρονται στο άρθρο 10 και από κάθε μέτρο που λαμβάνεται λόγω μη συμμόρφωσης βαρύνουν τους υπευθύνους των επιχειρήσεων ζωοτροφών και τροφίμων.
   Άρθρο 12
   Θέση σε ελεύθερη κυκλοφορία
   Οι αποστολές δεν μπορούν να τεθούν σε ελεύθερη κυκλοφορία εάν ο υπεύθυνος της επιχείρησης ζωοτροφών και τροφίμων ή ο εκπρόσωπός του δεν υποβάλει στις τελωνειακές αρχές τη δήλωση που αναφέρεται στο άρθρο 5 παράγραφος 1, η οποία:

               α)

               είναι δεόντως θεωρημένη από την αρμόδια αρχή στον συνοριακό σταθμό ελέγχου ή στο καθορισμένο σημείο εισόδου· και

               β)

               παρέχει αποδεικτικά στοιχεία ότι οι επίσημοι έλεγχοι που αναφέρονται στο άρθρο 10 έχουν διενεργηθεί και ότι τα αποτελέσματα αυτών των ελέγχων ήταν ευνοϊκά.

         Άρθρο 13
   Μη συμμορφούμενα προϊόντα
   Τα προϊόντα που δεν είναι σύμφωνα με τις διατάξεις του παρόντος κανονισμού δεν διατίθενται στην αγορά. Τα εν λόγω προϊόντα απορρίπτονται με ασφάλεια ή επιστρέφονται στη χώρα καταγωγής.
   Άρθρο 14
   Εκθέσεις
   Τα κράτη μέλη ενημερώνουν την Επιτροπή σε τριμηνιαία βάση για όλα τα αναλυτικά αποτελέσματα που διαθέτουν, μέσω του συστήματος ταχείας ειδοποίησης για τα τρόφιμα και τις ζωοτροφές (RASFF). Η έκθεση αυτή υποβάλλεται το μήνα που ακολουθεί κάθε τρίμηνο.
   Άρθρο 15
   Κατάργηση
   Ο εκτελεστικός κανονισμός (ΕΕ) αριθ. 284/2012 καταργείται.
   Οι παραπομπές στον καταργούμενο κανονισμό θεωρούνται ως παραπομπές στον παρόντα κανονισμό.
   Άρθρο 16
   Μεταβατικό μέτρο
   Κατά παρέκκλιση από το άρθρο 3, τα προϊόντα που αναφέρονται στο άρθρο 1 μπορούν να εισάγονται στην Ένωση αν είναι σύμφωνα με τον εκτελεστικό κανονισμό (ΕΕ) αριθ. 284/2012 βάσει του οποίου:

               α)

               τα προϊόντα εγκατέλειψαν την Ιαπωνία πριν από την έναρξη ισχύος του παρόντος κανονισμού· ή

               β)

               τα προϊόντα συνοδεύονται από δήλωση, σύμφωνα με τον εκτελεστικό κανονισμό (ΕΕ) αριθ. 284/2012, η οποία εκδόθηκε πριν από την 1η Νοεμβρίου 2012 και έχουν εγκαταλείψει την Ιαπωνία πριν από την 1η Δεκεμβρίου 2012.

         Άρθρο 17
   Έναρξη ισχύος και περίοδος εφαρμογής
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την ημερομηνία της έναρξης ισχύος του έως τις 31 Μαρτίου 2014.
   Ο παρών κανονισμός θα επανεξεταστεί πριν από την 31η Μαρτίου 2013, όσον αφορά τα προϊόντα των οποίων η συγκομιδή πραγματοποιείται κυρίως από τον Αύγουστο έως το Νοέμβριο και όσον αφορά τα ψάρια και τα προϊόντα αλιείας.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 31 της 1.2.2002, σ. 1.

      (2)  ΕΕ L 80 της 26.3.2011, σ. 5.

      (3)  ΕΕ L 252 της 28.9.2011, σ. 10.

      (4)  ΕΕ L 92 της 30.3.2012, σ. 16.

      (5)  ΕΕ L 77 της 24.3.2009, σ. 1.

      (6)  ΕΕ L 371 της 30.12.1987, σ. 11.

      (7)  ΕΕ L 43 της 14.2.1997, σ. 1.

      (8)  ΕΕ L 24 της 30.01.1998, σ. 9.

      (9)  ΕΕ L 194 της 25.07.2009, σ. 11.

      ΠΑΡΑΡΤΗΜΑ I

         Δήλωση για την εισαγωγή στην Ευρωπαϊκή Ένωση

      … ((Προϊόν και χώρα καταγωγής))

         Κωδικός ταυτοποίησης παρτίδας … Αριθμός της δήλωσης …

      Σύμφωνα με τις διατάξεις του εκτελεστικού κανονισμού (ΕΕ) αριθ. 996/2012 της Επιτροπής για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα, η ακόλουθη αρχή
      …
      (ο εξουσιοδοτημένος αντιπρόσωπος που αναφέρεται στο άρθρο 6 παράγραφος 2 ή 3 του εκτελεστικού κανονισμού (ΕΕ) αριθ. 996/2012)
      ΔΗΛΩΝΩ ότι τα …
      … (προϊόντα που αναφέρονται στο άρθρο 1)
      της παρούσας αποστολής που αποτελείται από: …
      … (περιγραφή του φορτίου, προϊόν, αριθμός και είδος των πακέτων, μεικτό ή καθαρό βάρος)
      φορτώθηκαν στ … (τόπος επιβίβασης)
      την … (ημερομηνία φόρτωσης)
      από … (ταυτότητα του μεταφορέα)
      με κατεύθυνση … (τόπος και χώρα προορισμού)
      που προέρχεται από την επιχείρηση …
      … (όνομα και διεύθυνση της επιχείρησης)
      είναι σύμφωνα με την ισχύουσα νομοθεσία στην Ιαπωνία όσον αφορά τα ανώτατα επίπεδα για το άθροισμα του καισίου-134 και του καισίου-137.
      ΔΗΛΩΝΩ ότι το φορτίο αφορά ζωοτροφές ή τρόφιμα

                  

                     που δεν εμπίπτουν στα μεταβατικά μέτρα τα οποία προβλέπονται από την ιαπωνική νομοθεσία (βλέπε παράρτημα ΙΙΙ του Εκτελεστικός κανονισμός (ΕΕ) αριθ. 996/2012) όσον αφορά το μέγιστο επίπεδο για το άθροισμα του καισίου-134 και του καισίου-137

                  

                     που εμπίπτουν στα μεταβατικά μέτρα τα οποία προβλέπονται από την ιαπωνική νομοθεσία (βλέπε παράρτημα ΙΙΙ του Εκτελεστικός κανονισμός (ΕΕ) αριθ. 996/2012) όσον αφορά το μέγιστο επίπεδο για το άθροισμα του καισίου-134 και του καισίου-137

            ΔΗΛΩΝΩ ότι η αποστολή αφορά:

                  

                  ζωοτροφές ή τρόφιμα που συγκομίστηκαν και/ή υπέστησαν επεξεργασία πριν από την 11η Μαρτίου 2011·

                  

                  ζωοτροφές ή τρόφιμα που δεν κατάγονται και δεν προέρχονται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε, εξαιρουμένων του τσαγιού και των μανιταριών που κατάγονται από τον νομό Σιζουόκα καθώς και των μανιταριών που κατάγονται από το νομό Γιαμανάσι·

                  

                  ζωοτροφές και τρόφιμα που προέρχονται μεν από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Γιαμανάσι, Σαϊτάμα, Τόκιο, Τσίμπα, Καναγκάουα και Ιγουάτε, αλλά δεν κατάγονται από κανέναν από αυτούς τους νομούς και δεν έχουν εκτεθεί σε ραδιενέργεια κατά τη διάρκεια της διαμετακόμισης·

                  

                  ζωοτροφές και τρόφιμα που δεν περιλαμβάνονται στο παράρτημα IV του Εκτελεστικός κανονισμός (ΕΕ) αριθ. 996/2012, τα οποία κατάγονται και προέρχονται από τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε·

                  

                  τσάι ή μανιτάρια ή σύνθετες ζωοτροφές ή τρόφιμα που περιέχουν τα προϊόντα αυτά σε ποσοστό άνω του 50%, που κατάγονται από το νομό Σιζουόκα, στα οποία έγινε δειγματοληψία την/στις … (ημερομηνία), τα οποία υποβλήθηκαν σε εργαστηριακή ανάλυση την/στις …
                  (ημερομηνία) στο …
                  (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση·

                  

                  μανιτάρια ή σύνθετες ζωοτροφές ή τρόφιμα που περιέχουν τα προϊόντα αυτά σε ποσοστό άνω του 50%, που κατάγονται από το νομό Γιαμανάσι, στα οποία έγινε δειγματοληψία την/στις … (ημερομηνία), τα οποία υποβλήθηκαν σε εργαστηριακή ανάλυση την/στις …
                  (ημερομηνία) στο …
                  (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση·

                  

                  ζωοτροφές και τρόφιμα που περιλαμβάνονται στο παράρτημα IV του Εκτελεστικός κανονισμός (ΕΕ) αριθ. 996/2012 ή σύνθετες ζωοτροφές ή τρόφιμα που περιέχουν τα προϊόντα αυτά σε ποσοστό άνω του 50%, που κατάγονται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα και Ιγουάτε, στα οποία έγινε δειγματοληψία την/στις … (ημερομηνία), που υποβλήθηκε σε εργαστηριακή ανάλυση στις … (ημερομηνία) στο … (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση·

                  

                  ζωοτροφή και τρόφιμο άγνωστης καταγωγής ή που περιέχει σε ποσοστό άνω του 50% (ένα) συστατικό(-ά) άγνωστης προέλευσης και υποβλήθηκε σε δειγματοληψία στις … (ημερομηνία), που υποβλήθηκε σε εργαστηριακή ανάλυση στις … (ημερομηνία) στο … (ονομασία του εργαστηρίου), προκειμένου να καθοριστεί το επίπεδο ραδιονουκλεϊδίων, καισίου-134 και καισίου-137. Επισυνάπτεται η αναλυτική έκθεση.

            Έγινε … την …
      Σφραγίδα και υπογραφή του εξουσιοδοτημένου αντιπροσώπου που αναφέρεται στο άρθρο 6 παράγραφος 2 ή 3 του Εκτελεστικός κανονισμός (ΕΕ) αριθ. 996/2012,

         Το μέρος αυτό συμπληρώνεται από την αρμόδια αρχή στον συνοριακό σταθμό ελέγχου (ΣΣΕ) ή στο καθορισμένο σημείο εισόδου (ΚΣΕ)

                  

                  Η αποστολή έγινε δεκτή από τις τελωνειακές αρχές για διάθεση σε ελεύθερη κυκλοφορία στην Ένωση

                  

                  Η αποστολή ΔΕΝ έγινε δεκτή από τις τελωνειακές αρχές για διάθεση σε ελεύθερη κυκλοφορία στην Ένωση

            …
      (Αρμόδια αρχή, κράτος μέλος)
      …

                  Ημερομηνία

                  Σφραγίδα

                  Υπογραφή

      ΠΑΡΑΡΤΗΜΑ II

         Μέγιστα επίπεδα για τα τρόφιμα
          (1)
         (Bq/kg), όπως προβλέπεται στην ιαπωνική νομοθεσία

                  Τροφές για βρέφη και μικρά παιδιά

                  Γάλα και ποτά με βάση το γάλα

                  Άλλα τρόφιμα, εκτός από - μεταλλικό νερό και παρόμοια ποτά - τσάι παρασκευασμένο από φύλλα που δεν έχουν υποστεί ζύμωση

                  Μεταλλικό νερό και παρόμοια ποτά, και τσάι παρασκευασμένο από φύλλα που δεν έχουν υποστεί ζύμωση

                  Άθροισμα καισίου-134 και καισίου-137

                  50 (2)

                  50 (2)

                  100 (2)

                  10 (2)

         Μέγιστα επίπεδα για τις ζωοτροφές
          (3)
         (Bq/kg), όπως προβλέπεται στην ιαπωνική νομοθεσία

                  Ζωοτροφές για βοοειδή και άλογα

                  Ζωοτροφές για χοίρους χοίρους:

                  Ζωοτροφές για πουλερικά πουλερικά:

                  Ζωοτροφές για ψάρια (5)

                  Άθροισμα καισίου-134 και καισίου-137

                  100 (4)

                  80 (4)

                  160 (4)

                  40 (4)

         (1)  Για τα αποξηραμένα προϊόντα τα οποία προορίζονται για κατανάλωση σε ανασυσταθείσα κατάσταση, το μέγιστο επίπεδο εφαρμόζεται για το ανασυσταθέν προϊόν που είναι έτοιμο για κατανάλωση.
      Για τα αποξηραμένα μανιτάρια εφαρμόζεται συντελεστής ανασύστασης 5.
      Για το τσάι, το μέγιστο επίπεδο εφαρμόζεται στο αφέψημα που παρασκευάζεται από φύλλα τσαγιού. Ο συντελεστής επεξεργασίας για το αποξηραμένο τσάι είναι 50 και, ως εκ τούτου, το μέγιστο επίπεδο 500 Bq/kg στα αποξηραμένα φύλλα τσαγιού εξασφαλίζει ότι το επίπεδο στο τσάι που παράγεται δεν υπερβαίνει το μέγιστο όριο των 10 Bq/kg.

         (2)  Προκειμένου να εξασφαλίζεται η συνέπεια με τα μέγιστα επίπεδα που ισχύουν επί του παρόντος στην Ιαπωνία, αυτές οι τιμές αντικαθιστούν προσωρινά τις τιμές που καθορίζονται στον κανονισμό (Ευρατόμ) αριθ. 3954/87 του Συμβουλίου.

         (3)  Το μέγιστο επίπεδο αφορά ζωοτροφή με περιεκτικότητα σε υγρασία 12 %.

         (4)  Προκειμένου να εξασφαλίζεται η συνέπεια με τα μέγιστα επίπεδα που ισχύουν σήμερα στην Ιαπωνία, αυτή η τιμή αντικαθιστά προσωρινά την τιμή που καθορίζεται στον κανονισμό (Ευρατόμ) αριθ. 770/90 της Επιτροπής (ΕΕ L 83 της 30.3.1990, σ. 78).

         (5)  Με εξαίρεση τις ζωοτροφές για διακοσμητικά ψάρια ενυδρείου.

      ΠΑΡΑΡΤΗΜΑ III

         Μεταβατικά μέτρα που προβλέπονται στην ιαπωνική νομοθεσία, τα οποία εφαρμόζονται στον παρόντα κανονισμό

                  α)

                  Το γάλα και τα γαλακτοκομικά προϊόντα, το μεταλλικό νερό και τα παρόμοια ποτά τα οποία έχουν παρασκευαστεί και/ή μεταποιηθεί πριν από τις 31 Μαρτίου 2012 δεν πρέπει να περιέχουν ραδιενεργό καίσιο σε ποσότητα άνω των 200 Bq/kg. Άλλα τρόφιμα, εξαιρουμένων του ρυζιού, των κουκιών σόγιας και των μεταποιημένων προϊόντων τους, τα οποία έχουν παρασκευαστεί και/ή μεταποιηθεί πριν από τις 31 Μαρτίου 2012 δεν πρέπει να περιέχουν ραδιενεργό καίσιο σε ποσότητα άνω των 500 Bq/kg.

                  β)

                  Τα προϊόντα που παράγονται από ρύζι τα οποία έχουν παρασκευαστεί και/ή μεταποιηθεί πριν από τις 30 Σεπτεμβρίου 2012 δεν περιέχουν ραδιενεργό καίσιο σε ποσότητα άνω των 500 Bq/kg.

                  γ)

                  Τα κουκιά σόγιας που συγκομίστηκαν και διατέθηκαν στην αγορά πριν από τις 31 Δεκεμβρίου 2012 δεν περιέχουν ραδιενεργό καίσιο σε ποσότητα άνω των 500 Bq/kg.

                  δ)

                  Τα προϊόντα που παράγονται από κουκιά σόγιας τα οποία έχουν παρασκευαστεί και/ή μεταποιηθεί πριν από τις 31 Δεκεμβρίου 2012 δεν περιέχουν ραδιενεργό καίσιο σε ποσότητα άνω των 500 Bq/kg.

      ΠΑΡΑΡΤΗΜΑ IV

         Ζωοτροφές και τρόφιμα για τα οποία απαιτείται δειγματοληψία και ανάλυση για την παρουσία καισίου 134 και καισίου-137 πριν από την εξαγωγή στην Ένωση

                  α)

                  προϊόντα που κατάγονται από το νομό Φουκουσίμα:

                              —

                              όλα τα προϊόντα, λαμβάνοντας υπόψη τις εξαιρέσεις που προβλέπονται στο άρθρο 1 του παρόντος κανονισμού.

                  β)

                  προϊόντα που κατάγονται από το νομό Σιζουόκα:

                              —

                              τσάι και τα μεταποιημένα προϊόντα του που υπάγονται στους κωδικούς ΣΟ 09022101 20 και 2202 90 10·

                              —

                              μανιτάρια και τα μεταποιημένα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 και 2005999080.

                  γ)

                  προϊόντα που κατάγονται από το νομό Γιαμανάσι:

                              —

                              μανιτάρια και τα μεταποιημένα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 και 2005999080.

                  δ)

                  προϊόντα που κατάγονται από τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τόκιο, Τσίμπα, Καναγκάουα ή Ιγουάτε:

                              —

                              τσάι και τα μεταποιημένα προϊόντα του που υπάγονται στους κωδικούς ΣΟ 09022101 20 και 2202 90 10·

                              —

                              μανιτάρια και τα μεταποιημένα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 και 2005999080·

                              —

                              ψάρια και προϊόντα αλιείας που υπάγονται στους κωδικούς ΣΟ 0302, 0303, 0304 και 0305, 0306, 0307 και 0308 (1)·

                              —

                              ρύζι και τα μεταποιημένα προϊόντα του που υπάγονται στους κωδικούς ΣΟ 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 και 1905 90 (1)·

                              —

                              κουκιά σόγιας και τα μεταποιημένα προϊόντα τους που υπάγονται στους κωδικούς ΣΟ 1201 90, 1208 10, 1507 (1)·

                              —

                              φασόλια ατζούκι που υπάγονται στους κωδικούς ΣΟ 0708 20, 0713 32 00 και τα μεταποιημένα προϊόντα τους που υπάγονται σε κωδικό ΣΟ όπως ο 1106 10 (1)·

                              —

                              μύρτιλλα και τα μεταποιημένα προϊόντα τους που υπάγονται στους κωδικούς ΣΟ 0810 40 30, 0810 40 50, 0811 90 50, 0811 90 70, 0812 90 40, 0813 40 95·

                              —

                              καρποί ginkgo που υπάγονται στον κωδικό ΣΟ 0802 90 85 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95·

                              —

                              ιαπωνικά βερίκοκα που υπάγονται στον κωδικό ΣΟ 0809 40 05, και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95·

                              —

                              εσπεριδοειδή που υπάγονται στον κωδικό ΣΟ 0805, φλούδες εσπεριδοειδών που υπάγονται στον κωδικό ΣΟ 0814 00 00 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 25, 0812 90 98, 0813 40 95 (1)·

                              —

                              ιαπωνικοί λωτοί που υπάγονται στον κωδικό ΣΟ 0810 70 00 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              ρόδια που υπάγονται στον κωδικό ΣΟ 0810 90 75 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              αναρριχώμενο σοκολατόφυτο (akebia quinata) και τα μεταποιημένα προϊόντα του που υπάγονται στους κωδικούς ΣΟ 0810 90 75, 0811 90 19, 0811 90 39, 0811 90 95, 0812 90 98 και 0813 40 95·

                              —

                              χαινόμηλα (Chaenomeles) που υπάγονται στον κωδικό ΣΟ 0810 90 75 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              παπάγιες (Asimina triloba) που υπάγονται στον κωδικό ΣΟ 0810 90 75 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              αχλάδια που υπάγονται στον κωδικό ΣΟ 0810 30 10 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 30 (1)·

                              —

                              κάστανα που υπάγονται στους κωδικούς ΣΟ 0802 41 00 και 0802 42 00 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              καρύδια που υπάγονται στους κωδικούς ΣΟ 0802 31 00 και 0802 32 00 και τα μεταποιημένα προϊόντα τους που υπάγονται σε κωδικούς ΣΟ όπως οι 0811 90 19, 0811 90 39, 0811 90 95, 0812 90 98, 0813 40 95 (1)·

                              —

                              ασιτάμπα (Angelica keiskei) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              πετασίτης γίγας (φούκι), στελέχη ιαπωνικού πετασίτη (petasites japonicus) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              ιαπωνικό ζιγγίβερι (μυόγκα) που υπάγεται στους κωδικούς ΣΟ 0709 99, 0710 80, 0711 90, 0712 90 και τα μεταποιημένα προϊόντα του όπως εκείνα που υπάγονται στους κωδικούς ΣΟ 2008 99 49, 2008 99 67·

                              —

                              βρώσιμα μέρη του Aralia sp. και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              βλαστοί μπαμπού (phyllostacys pubescens) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90, 0712 90, 2004 90 και 2005 91·

                              —

                              φτέρες (Pteridium aquilinum) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              βρώσιμα μέρη ιαπωνικών αγριοραπανιών ή γουασάμπι (wasabia japonica) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90, 0712 90 και 0910 99·

                              —

                              ιαπωνικός μαϊντανός (Oenanthe javanica) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              ιαπωνικό πιπέρι (Ζanthoxylum piperitum), που υπάγεται στον κωδικό ΣΟ 0910 99·

                              —

                              ιαπωνικές βασιλικές φτέρες (Οsmunda japonica) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              κοσιαμπούρα (βλαστοί του Εleuterococcus sciadophylloides) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              μομιτζιγκάσα (Parasenecio delphiniifolius) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              φτέρη η στρουθοκάμηλος (Μatteuccia struthioptheris) και τα μεταποιημένα προϊόντα της που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              Hosta montana και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              ουγουαμπαμίσου (Elatostoma umbellatum var. majus) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90·

                              —

                              κρεμμύδια Allium victorialis subsp. Platyphyllum και τα μεταποιημένα προϊόντα τους που υπάγονται στους κωδικούς ΣΟ 0709 10, 0710 80, 0711 90, 0712 20 και 0712 90·

                              —

                              κίρσια (Cirsium japonicum) και τα μεταποιημένα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90 (1)·

                              —

                              γιομπουσουμάσο (χόνμα) (Cacalia hastata ssp orientalis) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90 (1)·

                              —

                              Synurus pungens (ογιαμαμποκούτσι) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90 (1)·

                              —

                              πολυκόμπι (Εquisetum arvense) και τα μεταποιημένα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90 (1)·

                              —

                              Actinidia polygama και τα μεταποιημένα προϊόντα τους που υπάγονται στους κωδικούς ΣΟ 0810 90 75, 0811 90 19, 0811 90 39, 0811 90 95, 0812 90 98 και 0813 40 95 (1).

                              —

                              Τάρο (Colocasia esculenta) και τα μεταποιημένα προϊόντα του που υπάγονται στον κωδικό ΣΟ 0714 40 (1)·

                              —

                              Γιάκον (Smallanthus sonchifolius) και τα μεταποιημένα προϊόντα του που υπάγονται στους κωδικούς ΣΟ 0706 90 90, 0709 99, 0710 80, 0711 90, 0712 90 και 07120714 90 (1)·

                  ε)

                  σύνθετα προϊόντα που περιέχουν, σε ποσοστό άνω του 50%, τα προϊόντα που αναφέρονται στα στοιχεία α), β), γ) και δ) του παρόντος παραρτήματος.

         (1)  ο κατάλογος αυτών των προϊόντων θα επανεξεταστεί πριν από την 31η Μαρτίου 2013 λαμβάνοντας υπόψη τα αναλυτικά αποτελέσματα που θα προκύψουν κατά την περίοδο μεταξύ Σεπτεμβρίου 2012 και Δεκεμβρίου 2012.


title: Εκτελεστικός κανονισμός (ΕΕ) 2016/90 της Επιτροπής, της 26ης Ιανουαρίου 2016, για την τροποποίηση του εκτελεστικού κανονισμού (ΕΚ) αριθ. 102/2012 του Συμβουλίου για την επιβολή οριστικού δασμού αντιντάμπινγκ σε εισαγωγές συρματόσχοινων και καλωδίων από χάλυβα καταγωγής, μεταξύ άλλων, Ουκρανίας, ύστερα από μερική ενδιάμεση επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 του Συμβουλίου

text:
               27.1.2016

               EL

               Επίσημη Εφημερίδα της Ευρωπαϊκής Ένωσης

               L 19/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/90 ΤΗΣ ΕΠΙΤΡΟΠΉΣ
   της 26ης Ιανουαρίου 2016
   για την τροποποίηση του εκτελεστικού κανονισμού (ΕΚ) αριθ. 102/2012 του Συμβουλίου για την επιβολή οριστικού δασμού αντιντάμπινγκ σε εισαγωγές συρματόσχοινων και καλωδίων από χάλυβα καταγωγής, μεταξύ άλλων, Ουκρανίας, ύστερα από μερική ενδιάμεση επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφος 3,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Ισχύοντα μέτρα

               (1)

               Τα μέτρα αντιντάμπινγκ που ισχύουν για τις εισαγωγές ορισμένων συρματόσχοινων και καλωδίων από χάλυβα καταγωγής Ουκρανίας επιβλήθηκαν αρχικά με τον κανονισμό (ΕΚ) αριθ. 1796/1999 του Συμβουλίου (2) («ο αρχικός κανονισμός») και παρατάθηκαν τελευταία με τον εκτελεστικό κανονισμό (ΕΕ) αριθ. 102/2012 του Συμβουλίου (3) («τα ισχύοντα μέτρα»).

               (2)

               Τα ισχύοντα μέτρα συνίστανται σε κατ' αξίαν δασμό με συντελεστή 51,8 %.

         1.2.   Αίτηση επανεξέτασης

               (3)

               Η Ευρωπαϊκή Επιτροπή («η Επιτροπή») έλαβε αίτηση μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού. Η αίτηση υποβλήθηκε από την PJSC «PA»«Stalkanat-Silur» («ο αιτών»), παραγωγό-εξαγωγέα από την Ουκρανία.

               (4)

               Το αντικείμενο της αίτησης περιοριζόταν στην εξέταση της πρακτικής ντάμπινγκ όσον αφορά τον αιτούντα.

               (5)

               Ύστερα από αίτημα της Επιτροπής, ο αιτών υπέβαλε αποδεικτικά, εκ πρώτης όψεως, στοιχεία, από τα οποία προκύπτει ότι οι αλλαγές στην παρούσα δομή του, βάσει της συγχώνευσης, μεταξύ άλλων, δύο μη συνδεδεμένων παραγωγών-εξαγωγέων στην Ουκρανία (εκ των οποίων μόνο ο ένας είχε προηγουμένως διερευνηθεί ατομικά), είναι διαρκούς χαρακτήρα.

               (6)

               Επιπλέον, ο αιτών υποστήριξε ότι, βάσει των εγχώριων τιμών του αιτούντος ή της κατασκευασμένης κανονικής αξίας [κόστος κατασκευής, έξοδα πώλησης, γενικά και διοικητικά έξοδα («έξοδα ΠΓ & Δ») και κέρδος], αντί της κανονικής αξίας ανάλογης χώρας που είχε προηγούμενα χρησιμοποιηθεί, το περιθώριο ντάμπινγκ του αιτούντος είναι σημαντικά χαμηλότερο από το τρέχον επίπεδο των μέτρων.

               (7)

               Επομένως, ο αιτών ισχυρίστηκε ότι η συνέχιση της επιβολής μέτρων στο υπάρχον επίπεδο δεν είναι πλέον αναγκαία για την αντιστάθμιση των επιπτώσεων του ζημιογόνου ντάμπινγκ, όπως είχε καθοριστεί προηγουμένως.

         1.3.   Έναρξη επανεξέτασης

               (8)

               Η Επιτροπή, αφού ενημέρωσε τα κράτη μέλη, έκρινε ότι υφίστανται επαρκή αποδεικτικά στοιχεία που δικαιολογούν την έναρξη μερικής ενδιάμεσης επανεξέτασης και ανήγγειλε, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης στις 18 Νοεμβρίου 2014 (4), την έναρξη έρευνας σύμφωνα με το άρθρο 11 παράγραφος 3 του βασικού κανονισμού, περιορίζοντας το πεδίο της έρευνας στην πρακτική ντάμπινγκ όσον αφορά τον αιτούντα.

         1.4.   Υπό εξέταση προϊόν και ομοειδές προϊόν

               (9)

               Το προϊόν που αποτελεί αντικείμενο της τρέχουσας έρευνας είναι ίδιο με αυτό της αρχικής έρευνας και της τελευταίας έρευνας, που οδήγησαν στην επιβολή των υφιστάμενων μέτρων, δηλαδή συρματόσχοινα και καλώδια από χάλυβα συμπεριλαμβανομένων των καλωδίων κλειστής σπείρας, εκτός των συρματόσχοινων και καλωδίων από ανοξείδωτο χάλυβα, των οποίων η μεγαλύτερη διάσταση της εγκάρσιας τομής υπερβαίνει τα 3 mm, καταγωγής Ουκρανίας («το υπό εξέταση προϊόν» ή «ΣΚΧ»), που προς το παρόν υπάγονται στους κωδικούς ΣΟ ex 7312 10 81, ex 7312 10 83, ex 7312 10 85, ex 7312 10 89 και ex 7312 10 98.

               (10)

               Το προϊόν που παράγεται και πωλείται στην Ουκρανία, καθώς και σε τρίτες χώρες, και αυτό που εξάγεται στην Ένωση έχουν τα ίδια βασικά φυσικά και τεχνικά χαρακτηριστικά και χρήσεις και, συνεπώς, θεωρούνται ομοειδή κατά την έννοια του άρθρου 1 παράγραφος 4 του βασικού κανονισμού.

         1.5.   Ενδιαφερόμενα μέρη

               (11)

               Η Επιτροπή ενημέρωσε επίσημα τον αιτούντα, τις γνωστές ενώσεις του κλάδου παραγωγής της Ένωσης και τις ουκρανικές αρχές για την έναρξη της ενδιάμεσης επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να γίνουν δεκτά σε ακρόαση.

               (12)

               Η Επιτροπή απέστειλε ερωτηματολόγιο στον αιτούντα και έλαβε απάντηση εντός της ταχθείσας προθεσμίας. Η Επιτροπή αναζήτησε επίσης και επαλήθευσε όλες τις πληροφορίες που έκρινε απαραίτητες για τον προσδιορισμό του ντάμπινγκ. Πραγματοποίησε, επίσης, επιτόπια επαλήθευση στις εγκαταστάσεις του αιτούντος στην Οδησσό, Ουκρανία.

         1.6.   Περίοδος της έρευνας επανεξέτασης

               (13)

               Η έρευνα στο πλαίσιο της επανεξέτασης καλύπτει την περίοδο από την 1η Ιουλίου 2013 έως την 30ή Σεπτεμβρίου 2014.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1.   Ντάμπινγκ

   2.1.1.   Κανονική αξία

               (14)

               Ο συνολικός όγκος των εξαγωγικών πωλήσεων στην Ένωση κατά την περίοδο της έρευνας επανεξέτασης περιορίστηκε σε δύο πωλήσεις μόνον και, όπως εξηγείται στην αιτιολογική σκέψη 26, οι συναλλαγές αυτές δεν θεωρήθηκαν αντιπροσωπευτικές. Όπως αναφέρεται, επίσης, στην αιτιολογική σκέψη 26, η τιμή εξαγωγής καθορίστηκε, επομένως, με βάση τις εξαγωγικές πωλήσεις του αιτούντος σε τρίτες χώρες κατά την περίοδο της έρευνας επανεξέτασης, σύμφωνα με το άρθρο 2 παράγραφος 9 του βασικού κανονισμού. Ο όγκος των πωλήσεων σε αγορές τρίτων χωρών χρησιμοποιήθηκε για να αξιολογηθεί η αντιπροσωπευτικότητα των εγχώριων πωλήσεων για τον καθορισμό της κανονικής αξίας, για τους σκοπούς του άρθρου 2 παράγραφος 2 του βασικού κανονισμού

               (15)

               Για τον καθορισμό της κανονικής αξίας εξετάστηκε αρχικά κατά πόσον ο συνολικός όγκος των εγχώριων πωλήσεων του ομοειδούς προϊόντος από τον αιτούντα σε ανεξάρτητους πελάτες ήταν αντιπροσωπευτικός σε σύγκριση με τον συνολικό όγκο των εξαγωγών σε τρίτες χώρες. Σύμφωνα με το άρθρο 2 παράγραφος 2 του βασικού κανονισμού, διαπιστώθηκε ότι οι εγχώριες πωλήσεις ήταν αντιπροσωπευτικές, δεδομένου ότι ο συνολικός όγκος των εγχώριων πωλήσεων αντιστοιχούσε τουλάχιστον στο 5 % του συνολικού όγκου των εξαγωγικών πωλήσεων σε τρίτες χώρες κατά την περίοδο της έρευνας επανεξέτασης.

               (16)

               Για κάθε τύπο προϊόντος που πωλήθηκε από τον αιτούντα στην εγχώρια αγορά του και που αποδείχθηκε ότι ήταν άμεσα συγκρίσιμος με τον τύπο του προϊόντος που πωλήθηκε προς εξαγωγή σε τρίτες χώρες, εξετάστηκε κατά πόσον οι εγχώριες πωλήσεις ήταν επαρκώς αντιπροσωπευτικές κατά την έννοια του άρθρου 2 παράγραφος 2 του βασικού κανονισμού. Οι εγχώριες πωλήσεις ενός συγκεκριμένου τύπου προϊόντος κρίθηκαν επαρκώς αντιπροσωπευτικές, δεδομένου ότι ο συνολικός όγκος του εν λόγω τύπου προϊόντος που πωλήθηκε στην εγχώρια αγορά σε ανεξάρτητους πελάτες κατά τη διάρκεια της περιόδου έρευνας της επανεξέτασης αντιπροσώπευε τουλάχιστον το 5 % του συνολικού όγκου των πωλήσεων του συγκρίσιμου τύπου προϊόντος που εξήχθη σε τρίτες χώρες κατά την ίδια περίοδο.

               (17)

               Εξετάστηκε επίσης εάν οι εγχώριες πωλήσεις κάθε τύπου προϊόντος θα μπορούσαν να θεωρηθούν ότι πραγματοποιήθηκαν στο πλαίσιο συνήθων εμπορικών πράξεων σύμφωνα με το άρθρο 2 παράγραφος 4 του βασικού κανονισμού. Αυτό έγινε με τον προσδιορισμό της αναλογίας των επικερδών εγχώριων πωλήσεων σε ανεξάρτητους πελάτες για κάθε εξαγόμενο τύπο προϊόντος προς τρίτες χώρες κατά τη διάρκεια της περιόδου έρευνας της επανεξέτασης.

               (18)

               Για εκείνους τους τύπους του προϊόντος για τους οποίους άνω του 80 % του όγκου των πωλήσεων στην εγχώρια αγορά πραγματοποιήθηκαν σε τιμές άνω του κόστους και η μέση σταθμισμένη τιμή πώλησης αυτού του τύπου ήταν ίση ή μεγαλύτερη του μοναδιαίου κόστους παραγωγής του, η κανονική αξία, ανά τύπο προϊόντος, υπολογίστηκε ως ο σταθμισμένος μέσος όρος του συνόλου των πραγματικών εγχώριων τιμών πώλησης του εν λόγω τύπου προϊόντος, ανεξάρτητα από το εάν οι πωλήσεις αυτές ήταν επικερδείς ή όχι.

               (19)

               Στις περιπτώσεις που ο όγκος των επικερδών πωλήσεων ενός τύπου προϊόντος αντιπροσώπευε το 80 % ή λιγότερο των συνολικών πωλήσεων, ή η μέση σταθμισμένη τιμή του συγκεκριμένου τύπου ήταν κατώτερη από το μοναδιαίο κόστος παραγωγής, η κανονική αξία βασίστηκε στην πραγματική εγχώρια τιμή, η οποία υπολογίστηκε ως μέση σταθμισμένη τιμή μόνον των επικερδών εγχώριων πωλήσεων του εν λόγω τύπου προϊόντος κατά τη διάρκεια της περιόδου έρευνας της επανεξέτασης.

               (20)

               Αν οι εγχώριες τιμές ενός συγκεκριμένου τύπου προϊόντος που πωλείται από τον αιτούντα δεν είναι δυνατόν να χρησιμοποιηθούν για τον καθορισμό της κανονικής αξίας, η κανονική αξία κατασκευάζεται σύμφωνα με το άρθρο 2 παράγραφος 3 του βασικού κανονισμού.

               (21)

               Αν η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού, τα ποσά για τα έξοδα πώλησης, τα γενικά και διοικητικά έξοδα και τα κέρδη βασίστηκαν, σύμφωνα με το άρθρο 2 παράγραφος 6 του βασικού κανονισμού, στα πραγματικά στοιχεία που αφορούν την παραγωγή και τις πωλήσεις του ομοειδούς προϊόντος, κατά τις συνήθεις εμπορικές πράξεις, από τον αιτούντα.

               (22)

               Μετά την τελική κοινοποίηση ο αιτών ισχυρίστηκε ότι οι εγχώριες πωλήσεις σε κρατικές εταιρείες θα πρέπει να εξαιρεθούν από τον καθορισμό της κανονικής αξίας. Ο αιτών προέβαλε το επιχείρημα ότι οι τιμές που χρεώνονται στις κρατικές εταιρείες ήταν συστηματικά υψηλότερες από τις τιμές που χρεώνονται σε άλλους πελάτες στην εγχώρια αγορά, λόγω του υψηλότερου κινδύνου μη πληρωμής ή σημαντικής καθυστέρησης πληρωμής, γεγονός που αντικατοπτρίστηκε επίσης στην εσωτερική πολιτική τιμολόγησης της εταιρείας. Προβλήθηκε ο ισχυρισμός ότι, ως εκ τούτου, οι υψηλότερες τιμές δεν συνδέονταν με τα χαρακτηριστικά του υπό εξέταση προϊόντος. Επιπλέον, ο αιτών ισχυρίστηκε ότι, όταν η κανονική αξία κατασκευάστηκε σύμφωνα με το άρθρο 2 παράγραφος 3 του βασικού κανονισμού, θα έπρεπε να χρησιμοποιηθούν μόνο οι δαπάνες πώλησης και τα γενικά και διοικητικά έξοδα («ΠΓ&Δ») που σημειώθηκαν στις εγχώριες πωλήσεις σε ανεξάρτητους διανομείς, ώστε να εξασφαλίζεται η συγκρισιμότητα με τις εξαγωγικές πωλήσεις που πραγματοποιήθηκαν αποκλειστικά στον ίδιο τύπο πελατών.

               (23)

               Όσον αφορά το αίτημα του αιτούντος για εξαίρεση των εγχώριων πωλήσεων σε κρατικές εταιρείες από τον καθορισμό της κανονικής αξίας, τα αποδεικτικά στοιχεία που συλλέχθηκαν κατά την έρευνα επιβεβαιώνουν ότι οι τιμές πώλησης σε κρατικές εταιρείες, ανά είδος προϊόντος, ήταν κατά μέσο όρο σταθερά υψηλότερες από αυτές που επιβάλλονταν σε κάθε άλλο τύπο πελατών στην εγχώρια αγορά. Αυτή η σταθερή διαφορά στην τιμή ήταν αποτέλεσμα ενός συνδυασμού διαφόρων επιμέρους παραγόντων που αφορούσαν μόνο τον εν λόγω τύπο πελατών στην εγχώρια αγορά: i) ο χαρακτηρισμός, από τον αιτούντα, των πωλήσεων σε κρατικές εταιρείες ως υψηλού κινδύνου μη πληρωμής ή σοβαρής καθυστέρησης πληρωμής· ii) το γεγονός ότι η πολιτική αυτή εφαρμόζεται αποτελεσματικά για τη χορήγηση μεγαλύτερων πιστωτικών περιόδων σε κρατικές εταιρείες (συμπεριλαμβανομένης της δυνατότητας περαιτέρω αναβολής της πληρωμής που αναφέρεται στη σύμβαση)· iii) το ιστορικό καθυστερημένων πληρωμών· iv) το γεγονός ότι η ουκρανική νομοθεσία εξαιρεί τις κρατικές εταιρείες από την υποχρέωση ικανοποίησης των απαιτήσεων των πιστωτών σε περίπτωση χρεωκοπίας· v) το γεγονός ότι οι πωλήσεις σε κρατικές εταιρείες πραγματοποιούνται μέσω σύνθετων διαδικασιών υποβολής προσφορών, με τις ρήτρες της σύμβασης να μην είναι διαπραγματεύσιμες και με τη χρήση προκαθορισμένης και τυποποιημένης σύμβασης· και, τέλος, vi) το γεγονός ότι, από το νόμο, δεν επιτρέπεται στις κρατικές εταιρείες να χορηγούν προκαταβολές για την αγορά προϊόντων. Επομένως, βάσει αυτών των ειδικών συνθηκών, το αίτημα του αιτούντος έγινε δεκτό.

               (24)

               Όσον αφορά το αίτημα να χρησιμοποιηθούν κατά την κατασκευή της κανονικής αξίας μόνο τα έξοδα ΠΓ&Δ που σημειώθηκαν στις πωλήσεις προς ανεξάρτητους διανομείς, το άρθρο 2 παράγραφος 6 του βασικού κανονισμού προβλέπει ότι τα ποσά για τα έξοδα ΠΓ&Δ θα πρέπει να βασίζονται στα πραγματικά στοιχεία του αιτούντος όσον αφορά την παραγωγή και τις πωλήσεις, στο πλαίσιο συνήθων εμπορικών πράξεων, του ομοειδούς προϊόντος. Σύμφωνα με το άρθρο αυτό, τα στοιχεία του αιτούντος χρησιμοποιήθηκαν αναφορικά με όλες τις πωλήσεις στην εγχώρια αγορά (με εξαίρεση τις πωλήσεις σε κρατικές εταιρείες). Επειδή οι τιμές πώλησης σε τελικούς χρήστες στην εγχώρια αγορά προσαρμόστηκαν σύμφωνα με το άρθρο 2 παράγραφος 10 στοιχείο δ) σημείο i) του βασικού κανονισμού (όπως εξηγείται στις αιτιολογικές σκέψεις 30 και 31 παρακάτω), τέθηκαν σε συγκρίσιμο επίπεδο με τις εγχώριες πωλήσεις σε ανεξάρτητους διανομείς. Ως εκ τούτου, ο ισχυρισμός απορρίφθηκε.

               (25)

               Ο αιτών προέβαλε επίσης το επιχείρημα ότι, κατά την κατασκευή της κανονικής αξίας σύμφωνα με το άρθρο 2 παράγραφος 3 του βασικού κανονισμού, θα έπρεπε να χρησιμοποιηθεί ένα εύλογο περιθώριο κέρδους της τάξης του 5 %. Έγινε αναφορά σε προηγούμενη έρευνα τα ΣΚΧ, κατά την οποία κρίθηκε εύλογο αυτό το περιθώριο κέρδους. Ο αιτών ισχυρίστηκε επίσης ότι, εναλλακτικά, το επίπεδο του κέρδους δεν θα έπρεπε να υπερβαίνει το επίπεδο του κέρδους που επιτυγχάνεται στις πωλήσεις προς ανεξάρτητους διανομείς, αφού αυτό το επίπεδο πωλήσεων είναι συγκρίσιμο με το επίπεδο των εξαγωγικών πωλήσεων. Ωστόσο, το άρθρο 2 παράγραφος 6 του βασικού κανονισμού προβλέπει ότι τα ποσά για τα έξοδα ΠΓ&Δ και για τα κέρδη θα πρέπει να βασίζονται στα πραγματικά στοιχεία του αιτούντος όσον αφορά την παραγωγή και τις πωλήσεις, στο πλαίσιο συνήθων εμπορικών πράξεων, του ομοειδούς προϊόντος. Δεδομένου ότι τα στοιχεία αυτά ήταν διαθέσιμα χρησιμοποιήθηκαν σύμφωνα με το εν λόγω άρθρο. Επομένως, ο ισχυρισμός απορρίφθηκε.

         2.1.2.   Τιμή εξαγωγής

               (26)

               Υπήρξαν μόνο δύο πωλήσεις προς την Ένωση κατά την περίοδο της έρευνας επανεξέτασης. Δεν θεωρήθηκαν αντιπροσωπευτικές, δεδομένου του περιορισμένου όγκου τους και του γεγονότος ότι πραγματοποιήθηκαν σε ένα μόνο πελάτη με συγκεκριμένες τεχνικές προδιαγραφές προϊόντος. Ως εκ τούτου, η τιμή εξαγωγής καθορίστηκε σύμφωνα με το άρθρο 2 παράγραφος 9 του βασικού κανονισμού, το οποίο προβλέπει την κατασκευή της τιμής εξαγωγής με βάση οποιαδήποτε άλλη εύλογη μέθοδο. Στην περίπτωση αυτή, ως βάση για τον υπολογισμό της τιμής εξαγωγής χρησιμοποιήθηκαν οι πωλήσεις του ομοειδούς προϊόντος από τον αιτούντα σε τρίτες χώρες κατά την περίοδο της έρευνας επανεξέτασης. Πράγματι, οι πωλήσεις σε τρίτες χώρες χαρακτηρίζονταν από έναν σημαντικό όγκο σε μεγάλο αριθμό πελατών και από την έρευνα δεν προέκυψαν στρεβλώσεις των τιμών ή άλλοι παράγοντες στις αγορές των τρίτων χωρών που να υπαγορεύουν τη μη χρησιμοποίηση των πωλήσεων του αιτούντος στις αγορές αυτές για τον καθορισμό της τιμής εξαγωγής.

         2.1.3.   Σύγκριση

               (27)

               Η μέση κανονική αξία και η μέση τιμή εξαγωγής συγκρίθηκαν σε επίπεδο τιμών εκ του εργοστασίου. Για να εξασφαλιστεί δίκαιη σύγκριση μεταξύ της κανονικής αξίας και της τιμής εξαγωγής, πραγματοποιήθηκαν οι δέουσες προσαρμογές, ώστε να ληφθεί υπόψη η διαφορά στα έξοδα μεταφοράς και πίστωσης, σύμφωνα με το άρθρο 2 παράγραφος 10 του βασικού κανονισμού.

               (28)

               Επιπλέον, ο αιτών ζήτησε να γίνει προσαρμογή της κανονικής αξίας για τη διαφορά στο επίπεδο του εμπορίου με το επιχείρημα ότι οι πωλήσεις του στην εγχώρια αγορά σε εμπόρους λιανικής πώλησης και σε τελικούς χρήστες μέσω περιφερειακών κέντρων πώλησης δεν ήταν συγκρίσιμες με τις πωλήσεις σε ανεξάρτητους διανομείς. Επιπλέον, ο αιτών ισχυρίστηκε ότι όλες οι εξαγωγικές πωλήσεις πραγματοποιήθηκαν σε ανεξάρτητους διανομείς και ότι, ως εκ τούτου, ήταν συγκρίσιμες μόνο με τις εγχώριες πωλήσεις σε ανεξάρτητους διανομείς. Ως βάση για τον υπολογισμό της προσαρμογής σύμφωνα με το άρθρο 2 παράγραφος 10 στοιχείο δ) σημείο i) του βασικού κανονισμού, ζητήθηκε να χρησιμοποιηθεί η διαφορά της σταθμισμένης μέσης τιμής μεταξύ των τιμών στα δύο επίπεδα εμπορίου στην εγχώρια αγορά.

               (29)

               Μετά την τελική κοινοποίηση, ο αιτών επανέλαβε την απαίτηση προσαρμογής λόγω διαφορών στο επίπεδο του εμπορίου. Επίσης, προέβαλε το επιχείρημα ότι ο καθορισμός της προσαρμογής του επιπέδου του εμπορίου θα έπρεπε να γίνει σε τριμηνιαία βάση, έτσι ώστε να εξαλείφεται ο αντίκτυπος της υποτίμησης του ουκρανικού νομίσματος έναντι ξένων νομισμάτων που επηρεάζει τις τιμές των πρώτων υλών, καθώς και του υψηλού πληθωρισμού κατά την περίοδο της έρευνας επανεξέτασης.

               (30)

               Η έρευνα έδειξε ότι οι πωλήσεις σε πωλητές λιανικής (μέσω περιφερειακών κέντρων πώλησης) πραγματοποιήθηκαν όντως σε διαφορετικό επίπεδο εμπορίου σε σχέση με τις εξαγωγικές πωλήσεις και ότι η διαφορά αυτή αντικατοπτριζόταν στις τιμές πώλησης. Οι εγχώριες τιμές πώλησης σε τελικούς χρήστες μέσω περιφερειακών κέντρων πώλησης ήταν σταθερά υψηλότερες και οι ποσότητες σταθερά χαμηλότερες απ' ό,τι στις πωλήσεις προς ανεξάρτητους διανομείς. Επιπλέον, οι τελικοί χρήστες επωφελήθηκαν από πρόσθετες υπηρεσίες που πρόσφεραν τα περιφερειακά κέντρα πώλησης. Ως εκ τούτου χορηγήθηκε προσαρμογή για τις διαφορές στο επίπεδο εμπορίου, κατά την έννοια του άρθρου 2 παράγραφος 10 στοιχείο δ) σημείο i) του βασικού κανονισμού.

               (31)

               Ο αιτών στήριξε τον υπολογισμό της ζητούμενης προσαρμογής στη συνολική διαφορά της μέσης τιμής μεταξύ των δύο επιπέδων εμπορίου, σταθμισμένη με βάση τον όγκο που πωλήθηκε σε ανεξάρτητους διανομείς. Ωστόσο, ο όγκος που πωλήθηκε σε ανεξάρτητους διανομείς δεν θα έπρεπε να επηρεάζει το επίπεδο της προσαρμογής. Ως εκ τούτου, η Επιτροπή υπολόγισε την προσαρμογή με βάση τη διαφορά της σταθμισμένης μέσης τιμής ανά τόνο και είδος προϊόντος που εφαρμόζεται στον όγκο πωλήσεων μόνο προς τελικούς χρήστες.

               (32)

               Τέλος, η προσαρμογή δεν υπολογίστηκε σε τριμηνιαία βάση, όπως είχε προταθεί από τον αιτούντα, αφού διαπιστώθηκε ότι δεν θα εξουδετερωνόταν ο αντίκτυπος των στρεβλώσεων που αναφέρονται στην αιτιολογική σκέψη 29.

         2.1.4.   Περιθώριο ντάμπινγκ

               (33)

               Όπως προβλέπεται στο άρθρο 2 παράγραφος 11 του βασικού κανονισμού, η σταθμισμένη μέση κανονική αξία ανά τύπο συγκρίθηκε με τη σταθμισμένη μέση τιμή εξαγωγής του αντίστοιχου τύπου του ομοειδούς προϊόντος. Με τη σύγκριση αυτή αποδείχθηκε η ύπαρξη πρακτικής ντάμπινγκ.

               (34)

               Το περιθώριο ντάμπινγκ του αιτούντος, εκφραζόμενο ως ποσοστό της καθαρής τιμής, ελεύθερο στα σύνορα της Ένωσης, πριν από την καταβολή δασμού, διαπιστώθηκε ότι είναι 10,5 %.

         2.2.   Διαρκής χαρακτήρας της αλλαγής των συνθηκών

               (35)

               Σύμφωνα με το άρθρο 11 παράγραφος 3 του βασικού κανονισμού, η Επιτροπή εξέτασε κατά πόσον η μεταβολή των συνθηκών όσον αφορά την πρακτική ντάμπινγκ θα μπορούσε να θεωρηθεί ευλόγως ότι έχει διαρκή χαρακτήρα.

               (36)

               Ο δασμός αντιντάμπινγκ που εφαρμόζεται επί του παρόντος καθορίστηκε κατά την αρχική έρευνα. Κατά τη διάρκεια της περιόδου εξέτασης στο πλαίσιο της εν λόγω έρευνας, η Ουκρανία θεωρήθηκε χώρα με οικονομία σε μεταβατική φάση και, ως εκ τούτου, η κανονική αξία καθορίστηκε με βάση το άρθρο 2 παράγραφος 7 του βασικού κανονισμού. Κατά συνέπεια, η κανονική αξία καθορίστηκε με βάση τις τιμές που καταβλήθηκαν σε αγορά ανάλογης χώρας η οποία είναι χώρα με οικονομία αγοράς, δηλαδή την Πολωνία.

               (37)

               Το 2005 χορηγήθηκε στην Ουκρανία καθεστώς οικονομίας αγοράς και, επομένως, το άρθρο 2 παράγραφος 7 του βασικού κανονισμού δεν ισχύει πλέον. Ως εκ τούτου, το περιθώριο ντάμπινγκ του αιτούντος κατά τη διάρκεια της περιόδου της έρευνας επανεξέτασης βασίστηκε στα δικά του επαληθευμένα στοιχεία.

               (38)

               Τα αποδεικτικά στοιχεία που συγκεντρώθηκαν και επαληθεύτηκαν κατά την έρευνα επιβεβαίωσαν τις αλλαγές στην παρούσα εταιρική του διάρθρωση, βάσει της συγχώνευσης δύο μη συνδεδεμένων παραγωγών-εξαγωγέων και μιας τρίτης οντότητας που είναι υπεύθυνη για τις πωλήσεις και το μάρκετινγκ. Η συγχώνευση έλαβε χώρα το 2010. Η αλλαγή θεωρείται ότι έχει μόνιμο χαρακτήρα, αφού οι εργασίες που εκτελούσαν προηγουμένως οι ξεχωριστές οντότητες μεταβιβάστηκαν ουσιαστικά στον αιτούντα. Δεν υπήρξαν ενδείξεις που να υποδεικνύουν πιθανές μελλοντικές αλλαγές.

               (39)

               Με βάση τα προαναφερθέντα, εκτιμάται επομένως ότι οι περιστάσεις που οδήγησαν στην έναρξη της παρούσας επανεξέτασης δεν είναι πιθανό να αλλάξουν στο άμεσο μέλλον κατά τρόπο που να επηρεάζει τα συμπεράσματα της παρούσας επανεξέτασης. Συνεπώς, συμπεραίνεται ότι οι αλλαγές έχουν μόνιμο χαρακτήρα και ότι η εφαρμογή των μέτρων στο σημερινό τους επίπεδο δεν είναι πλέον δικαιολογημένη.

               (40)

               Μετά την τελική κοινοποίηση, η Liaison Committee of EU Wire Rope Industries (EWRIS) ισχυρίστηκε ότι οι στρατιωτικές επιχειρήσεις που βρίσκονται σε εξέλιξη στην περιφέρεια της Ουκρανίας, όπου εδρεύει η μία από τις δύο εγκαταστάσεις παραγωγής του αιτούντος, δεν συνηγορούν στο συμπέρασμα ότι η αλλαγή που αναφέρεται στην αιτιολογική σκέψη 38 είναι μόνιμου χαρακτήρα. Ως προς αυτό, πρώτον, σημειώνεται ότι το συμπέρασμα όσον αφορά το μόνιμο χαρακτήρα των αλλαγμένων περιστάσεων σχετικά με το ντάμπινγκ βασιζόταν σε δύο στοιχεία που αναφέρονται στις αιτιολογικές σκέψεις 37 και 38, εκ των οποίων η EWRIS αμφισβητεί μόνο το ένα. Δεύτερον, η έρευνα κατέδειξε ότι η εγκατάσταση παραγωγής του αιτούντος στην περιφέρεια του Donetsk δεν λειτουργούσε από το καλοκαίρι του 2014, μειώνοντας έτσι την παραγωγική ικανότητα του αιτούντος. Αυτή η απόφαση του αιτούντος, λόγω θεμάτων ασφαλείας, δεν αντίκειται στο συμπέρασμα ότι η συγχώνευση δύο παραγωγών ΣΚΧ έχει πραγματοποιηθεί από το 2010 και ότι συνιστά διαρθρωτική αλλαγή μόνιμου χαρακτήρα στη λειτουργία των δύο εταιρειών. Επομένως, το επιχείρημα απορρίφθηκε.

         3.   ΜΕΤΡΑ ΑΝΤΙΝΤΑΜΠΙΝΓΚ

               (41)

               Με βάση τα αποτελέσματα της παρούσας έρευνας επανεξέτασης, θεωρείται σκόπιμο να τροποποιηθεί ο δασμός αντιντάμπινγκ που εφαρμόζεται στις εισαγωγές του υπό εξέταση προϊόντος από την Ουκρανία, με την εισαγωγή δασμού εφαρμοστέου στην PJSC «PA»«Stalkanat-Silur» στο επίπεδο του 10,5 %.

               (42)

               Τα εθνικά μέτρα που ισχύουν δεν επηρεάζονται από το συμπέρασμα αυτό.

         4.   ΚΟΙΝΟΠΟΙΗΣΗ

               (43)

               Τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό που οδήγησαν στα ανωτέρω συμπεράσματα, και τους δόθηκε η δυνατότητα να υποβάλουν σχόλια. Οι παρατηρήσεις που υποβλήθηκαν ελήφθησαν υπόψη, όπου αυτό ήταν σκόπιμο. Δεδομένου ότι αυτά τα σχόλια οδήγησαν σε ουσιώδεις αλλαγές στα συμπεράσματα της Επιτροπής σχετικά με το περιθώριο ντάμπινγκ, πραγματοποιήθηκε δεύτερη κοινοποίηση στα ενδιαφερόμενα μέρη στις 8 Δεκεμβρίου 2015. Οι παρατηρήσεις που υποβλήθηκαν μετά τη δεύτερη κοινοποίηση ελήφθησαν υπόψη, όπου αυτό ήταν σκόπιμο.

               (44)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕK) αριθ. 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 παράγραφος 3 του εκτελεστικού κανονισμού (ΕΕ) αριθ. 102/2012 αντικαθίσταται από το ακόλουθο κείμενο:

      «3.   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή “ελεύθερο στα σύνορα της Ένωσης”, πριν από την επιβολή δασμού, για το προϊόν που περιγράφεται στην παράγραφο 1, καταγωγής Ουκρανίας, καθορίζεται ως εξής:

                  Εταιρεία

                  Δασμός αντιντάμπινγκ (%)

                  Πρόσθετος κωδικός TARIC

                  PJSC “PA”“Stalkanat-Silur”

                  10,5

                  C052

                  Όλες οι άλλες εταιρείες

                  51,8

                  C999

            Η εφαρμογή των ατομικών δασμολογικών συντελεστών που καθορίζονται για την εταιρεία που αναφέρεται στον παραπάνω πίνακα εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου, στο οποίο να υπάρχει δήλωση που να φέρει ημερομηνία και υπογραφή υπαλλήλου της οντότητας που εκδίδει το τιμολόγιο, με αναφορά του ονόματος και της θέσης του/της, με την ακόλουθη διατύπωση: “Ο υπογεγραμμένος πιστοποιώ ότι (ο όγκος) συρματόσχοινων και καλωδίων από χάλυβα που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο, παράχθηκαν από (επωνυμία και διεύθυνση της εταιρείας) (πρόσθετος κωδικός Taric) στην Ουκρανία. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή. Εάν δεν προσκομιστεί αυτό το τιμολόγιο, ισχύει ο δασμολογικός συντελεστής που επιβάλλεται σε ‘όλες τις άλλες εταιρείες’”.»

   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΚ) αριθ. 1796/1999 του Συμβουλίου, της 12ης Αυγούστου 1999, για την επιβολή οριστικού δασμού αντιντάμπινγκ και την οριστική είσπραξη των προσωρινών δασμών που επιβλήθηκαν στις εισαγωγές συρματόσχοινων και καλωδίων από χάλυβα, καταγωγής Λαϊκής Δημοκρατίας της Κίνας, Ουγγαρίας, Ινδίας, Μεξικού, Πολωνίας, Νότιας Αφρικής και Ουκρανίας, και για την περάτωση της διαδικασίας αντιντάμπινγκ όσον αφορά τις εισαγωγές, καταγωγής Δημοκρατίας της Κορέας (ΕΕ L 217 της 17.8.1999, σ. 1).

      (3)  Εκτελεστικός κανονισμός (ΕΕ) αριθ. 102/2012 του Συμβουλίου, της 27ης Ιανουαρίου 2012, για την επιβολή οριστικού δασμού αντιντάμπινγκ σε εισαγωγές συρματόσχοινων και καλωδίων από χάλυβα καταγωγής Λαϊκής Δημοκρατίας της Κίνας και Ουκρανίας όπως επεκτάθηκε σε εισαγωγές συρματόσχοινων και καλωδίων από χάλυβα προέλευσης Μαρόκου, Μολδαβίας και Δημοκρατίας της Κορέας, είτε δηλώνονται ως καταγωγής αυτών των χωρών είτε όχι, ύστερα από έρευνα επανεξέτασης ενόψει της λήξης των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 και για τον τερματισμό της διαδικασίας επανεξέτασης ενόψει της λήξης των μέτρων σχετικά με εισαγωγές συρματόσχοινων και καλωδίων από χάλυβα καταγωγής Νότιας Αφρικής δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 (ΕΕ L 36 της 9.2.2012, σ. 1).

      (4)  Ανακοίνωση για την έναρξη μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές συρματόσχοινων και καλωδίων από χάλυβα καταγωγής Ουκρανίας (ΕΕ C 410 της 18.11.2014, σ. 15).


title: Εκτελεστικός κανονισμός (ΕΕ) αριθ. 225/2013 της Επιτροπής, της 6ης Μαρτίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ficodindia di San Cono (ΠΟΠ)]

text:
               15.3.2013

               EL

               Επίσημη Εφημερίδα της Ευρωπαϊκής Ένωσης

               L 72/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 225/2013 ΤΗΣ ΕΠΙΤΡΟΠΉΣ
   της 6ης Μαρτίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ficodindia di San Cono (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 τέθηκε σε ισχύ την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006, η αίτηση που υπέβαλε η Ιταλία για την καταχώριση της ονομασίας «Ficodindia di San Cono» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ C 150 της 26.5.2012, σ. 9.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.6.   Φρούτα, λαχανικά και δημητριακά νωπά ή μεταποιημένα

      ΙΤΑΛΙΑ
      Ficodindia di San Cono (ΠΟΠ)